Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 647/13/5505	Liptovský Mikuláš, 4.2.2015
EEČ : 2-39-44-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov podľa § 20 Tr. zákona, porušovanie domovej slobody podľa § 194 ods. 1, ods. 2 písm. c/ Tr. zákona v spolupáchateľstve podľa § 20 Tr. zákona, poškodzovanie cudzej veci v spolupáchateľstve podľa § 20 k § 245 ods. 1 Tr. zákona

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 70,00 € 
b.	Konkrétny adresát peňažnej sumy určenej na všeobecne prospešné účely: Svetielko nádeje, Detská fakultná nemocnica s poliklinikou v B. Bystrici, Námestie L. Svobodu 4 
c.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORPXXXXX
v presne nezistenom čase v dobe od 15. 12. 2013 do 08.00 hod. dňa 17. 12. 2013 po predchádzajúcej vzájomnej dohode spoločne s ml. XXXXX a mal. XXXXX    
XXXXX, nar. XXXXX
  
1.	páčidlom poškodili visiaci zámok na vstupnej bráničke, cez ktorú vnikli na celistvo oplotený pozemok záhradnej chatky č. 806, ktorá sa nachádza v záhradnom mestečku Nicovô v Lipt. Mikuláši, následne pristúpili k vchodovým dverám chatky, ktoré páčidlom vypáčili v oblasti zámku, vošli dnu, odkiaľ odcudzili vyžínač zn. Stihl FS 38, nez. výr.č., 1L alkoholu zn. Vodka, 2L vína nez. značky, dobošky zn. Opavia a Tatranka, mechanický lampáš nez. značky, typu a výr.čísla, čím spôsobili XXXXX, nar. XXXXX, trvale bytom Ulica XXXXX, Lipt. Mikuláš, škodu odcudzením vo výške 185,03 € a škodu poškodením vo výške 619,20 €,

2.	následne páčidlom roztrhli oko na železnej reťazi, ktorou bola zabezpečená vstupná bránička, cez túto vnikli na celistvo oplotený pozemok záhradnej chatky č. 831, ktorá sa nachádza v záhradnom mestečku Nicovô v Lipt. Mikuláši, páčidlom v oblasti zámku vypáčili vchodové dvere do prístavby chatky, vošli dnu, odkiaľ odcudzili reťazovú motorovú pílu zn. Partner, neznámeho typu a výrobného čísla, záhradné teleskopické nožnice nez. značky, čím spôsobili XXXXX, nar. XXXXX, trvale bytom ul. XXXXX - Podbreziny, Lipt. Mikuláš, škodu poškodením vo výške 125,- € a škodu odcudzením vo výške 140,- €,
 
3.	a taktiež páčidlom roztiahli oko na reťazi, ktorou bola zabezpečená vstupná bránička, cez túto vnikli na celistvo oplotený pozemok  záhradnej chatky č. 830, ktorá sa nachádza v záhradnom mestečku Nicovô v Lipt. Mikuláši, následne páčidlom v oblasti zámkov vypáčili vstupné dvere vedúce do pivničného priestoru chatky, ktoré boli chránené kovovou zabezpečovacou reťazou, vošli dovnútra, odkiaľ odcudzili vodnú fajku nez. značky, čím spôsobili poškodenému XXXXX, nar. XXXXX, trvale bytom  XXXXX 190,-€ a škodu poškodením vo výške 15,- €,

Odôvodnenie: 
	Poverený príslušník OO PZ v Liptovskom Mikuláši uznesením ORP-1175/OO-LM-2013 dňa 17.12.2013 začal trestné stíhanie podľa § 199 ods. 1 Tr. poriadku a vyšetrovateľ Okresného riaditeľstva PZ, odboru kriminálnej polície v Lipt. Mikuláši uznesením ORP-81/1-VYS-LM-14 dňa 27.2.2014 podľa § 206 ods. 1 Tr. poriadku vzniesol obvinenie ml. XXXXX a ml. XXXXX pre prečin krádeže v spolupáchateľstve podľa § 20 k § 212 ods. 2 písm. a/ Tr. zákona, pre prečin porušovania domovej slobody v spolupáchateľstve podľa § 20 k § 194 ods. 1, ods. 2 písm. c/ Tr. zákona a pre prečin poškodzovania cudzej veci v spolupáchateľstve podľa § 20 k § 245 ods. 1 Tr. zákona pre skutky uvedené vo výrokovej časti tohto uznesenia.
	Zo spisového materiálu som zistila, že v predmetnej veci sa koná o prečinoch, na ktoré zákon ustanovuje trest odňatia slobody, ktorých horná hranica neprevyšuje hranicu stanovenú v ust. § 220 ods. 1 Tr. poriadku.
	Obvinený ml. XXXXX s poškodenými uzavrel dňa 26.1.2015 zmier, v rámci ktorého obvinený vyhlásil, že spáchal skutky, za ktoré je stíhaný. Poškodení vyhlásili, že od obvineného nežiadajú náhradu škody, pretože táto im bola uhradená poisťovňou a to poškodeným XXXXX a XXXXX a poškodený XXXXX, hoci mu bola spôsobená škoda, od obvineného nepožaduje náhradu škody a preto s obvineným uzavreli zmier. 
	Do pokladne Okresnej prokuratúry v Liptovskom Mikuláši zložila za obvineného ml. XXXXX jeho zákonná zástupkyňa XXXXX dňa 10.12.2014 peňažnú sumu vo výške 70,- €, z ktorých chce poukázať na peňažnú pomoc obetiam trestnej činnosti sumu vo výške 35,- € a peňažnú sumu vo výške 35,- € v prospech Svetielka nádeje - občianske združenie, Detská fakultná nemocnica s poliklinikou v B. Bystrici, Námestie L. Svobodu 4, 974 09  Banská Bystrica, IČO: 37889346, číslo účtu 2620756262/1100, Tatra banka, a. s., pobočka Banská Bystrica. 
	Táto suma je primeraná závažnosti spáchaného trestného činu.
	Obvinený a poškodení s týmto spôsobom vybavenia veci vyslovili súhlas.
	Vzhľadom na povahu a závažnosť spáchaných trestných činov, na mieru, akým bol dotknutý verejný záujem, na osobu obvineného a jeho osobné a majetkové pomery som dospela k záveru, že takýto spôsob rozhodnutia je postačujúci a preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Iveta Chovančíková
prokurátorka